આ ઉપરાંત કૃષિ ઈજનેરી અને ટેકનોલોજી કોલેજના સ્નાતક અને અનુસ્નાતક વિદ્યાર્થી-વિદ્યાર્થીનીઓ દ્વારા મોતીબાગ વિસ્તારના ખાણી-પીણીના લારીધારકોને એફ. એસ. એસ. એઆઇ. -2006 કાયદા મુજબ ખોરાક બનાવવાથી લઈને ગ્રાહકને ખોરાક પીરસવા સુધી સ્વસ્થ આરોગ્ય માટે કઈ કઈ બાબતોનું ધ્યાન રાખવું જોઈએ એ બાબતથી માહિતગાર કરાયા હતા તેમજ તેમને ખોરાક સાથે સીધો સંપર્ક રોકવા માટે હાથના મોજા, માથામાં પહેરવાની ટોપી, મોં-નાક પર બાંધવાનું માસ્ક ધરાવતી હાઈજીન કીટ આપી પ્રોત્સાહિત કરાયા હતા અને લારી પર ઉપસ્થિત ગ્રાહકોને ખોરાકનો વ્યય અટકાવવા પણ અનુરોધ કરાયો હતો.